坦娜蘇嘉

坦娜蘇嘉係泰國網球手，身高165厘米，體重63公斤。

生平
坦娜蘇嘉喺美國洛杉磯出世，所以佢有美國同泰國嘅雙重國籍。5歲嗰陣返到泰國生活。

坦娜蘇嘉嘅偶像係莎莉絲。

屋企
 阿爸Virachai係律師
 阿媽Sunattra
 計埋佢自己，一共有四個兄弟姐妹

球員生涯
坦娜蘇嘉係右手揸拍，1994年轉打職業賽。1995年溫布頓網球公開賽，坦娜蘇嘉喺少年組摞到亞軍，決賽輸畀波蘭籍嘅Aleksandra Olsza 5-7 6(6)-7(8)。

1996年夏季奧林匹克運動會，佢做泰國嘅持旗手。

喺佢嘅職業生涯入面，有好幾次打贏過現任或者前任世界第一嘅網球員，包括毛雷索莫、卡佩雅蒂、甄高域同莎芬娜。

坦娜蘇嘉比較擅長草地賽，佢係現役女子網球員入面贏過最多草地單打比賽嘅一個，而all-time就排緊第12。佢比較弱嘅地方係發球。

坦娜蘇嘉家下嘅教練係Andreea Ehritt-Vanc。

威水史
 單打最高排名：19
 雙打最高排名：15
 網球大滿貫最叻：
 澳洲網球公開賽：第四圈 
 法國網球公開賽：第三圈 
 溫布頓網球公開賽：八強 
 美國網球公開賽：第四圈

攷

拎

塔纳苏甘 
 WTA | Players | Info | Tamarine Tanasugarn 

泰國網球手